прилагала ставката на невключените в извадката оказали съдействие производители износители, а именно 17,9 %.
 (43)
 Поради това, за да се избегне рискът от пренасочване на продажбите посредством тези свързани дружества, Комисията заключи на онзи етап, че е целесъобразно да се отмени допълнителният им код по ТАРИК за конкретни дружества. Остатъчно мито от 36,1 % следва да се прилага и по отношение на четирите свързани дружества, които първоначално са имали по-ниската ставка на невключените в извадката оказали съдействие производители износители от 17,9 %.
 (44)
 След разгласяването всичките четири свързани дружества представиха коментари относно предварителната оценка на Комисията, че са свързани с дружества, представили отговори на въпросника с много пропуски, както е посочено в съображения 45 и 46 по-долу.
 (45)
 Три от тези четири дружества представиха доказателства, че не са свързани с дружествата, които са представили отговор с много пропуски. Комисията анализира документацията и стигна до заключението, че действително трите дружества не са свързани. Поради това е целесъобразно да не се отменя допълнителният код по ТАРИК на тези три конкретни дружества.
 (46)
 Оставащото четвърто дружество (дружество А) също заяви интереса си. По време на изслушване на 10 октомври 2019 г. и в последващо писмо от 18 октомври 2019 г. то заяви, че отмяната на допълнителния му код по ТАРИК за конкретно дружество не е обоснована нито от правна, нито от фактическа гледна точка. Също така то заяви, че не съществува риск от пренасочване на продажбите между него и свързаните с него дружества (наред с които — дружества Б и В (10)). Освен това дружеството отправи запитване относно допълнителните гаранции и ангажименти, които биха позволили наблюдението от страна на Комисията на керамичните съдове и прибори за сервиране, произведени от дружеството и внасяни по неговия допълнителен код по ТАРИК за конкретно дружество.
 (47)
 Комисията отхвърли искането. Съгласно определението за свързани дружества в член 127 от Регламент за изпълнение (ЕС) 2015/2447 на Комисията (11) четвъртото дружество (дружество А) е свързано с това, което е изпратило отговори на въпросника с много пропуски (дружество Б). Към момента на започване на разследването са съществували силни финансови връзки и след прехвърлянето на дялово участие скоро след това отношенията са продължили поради наличието на семейни връзки. Освен това в писмото си от 18 октомври 2019 г. дружеството А посочи, че „все още съществува семейна връзка (т.е. съпруг и съпруга)“ между един от настоящите акционери на това дружество и един от настоящите акционери на другите дружества, като по този начин се потвърждава, че те са свързани. От това следва, че пропускът на дружество Б да съобщи за всички свързани дружества в отговорите на въпросника може да се отдаде и на дружеството А. Заедно двете дружества са пропуснали възможността да уведомят Комисията за съответните факти въпреки писмо от 28 май 2019 г. до дружеството Б в тази връзка. В допълнение към това поведението на дружеството А в миналото показва, че съществува сериозен риск за пренасочване на продажбите между свързаните дружества. Това дружество е увеличило износа си от 1 657 тона (през 2014 г.) на 3 929 тона (през 2018 г.), за което